FSMART วิ่งต่อ! บวกเพิ่มอีกกว่า 5% โบรกฯ เชียร์ซื้อ เคาะเป้าสูง 17.10 บ.
FSMART วิ่งต่อ! บวกเพิ่มอีกกว่า 5% โบรกฯ เชียร์ซื้อ เคาะเป้าสูง 17.10 บ. ล่าสุด ณ เวลา 10.26 น. อยู่ที่ 11.90 บาท บวก 0.60 บาท หรือ 5.31% สูงสุดที่ 12 บาท ต่ำสุดที่ 11.30 บาท ด้วยมูลค่าซื้อขาย 69.01 ล้านบาท
26 มี.ค. 2561

ผู้สื่อข่าวรายงานว่า ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ล่าสุด ณ เวลา 10.26 น. อยู่ที่ 11.90 บาท บวก 0.60 บาท หรือ 5.31% สูงสุดที่ 12 บาท ต่ำสุดที่ 11.30 บาท ด้วยมูลค่าซื้อขาย 69.01 ล้านบาท

โดยราคาหุ้น FSMART ปรับตัวขึ้น 3 วันติด นับตั้งแต่ราคาอยู่ที่ระดับ 10.70 บาท เมื่อวันที่ 21 มี.ค.61
ด้าน บล.เออีซี ระบุในบทวิเคราะห์ แนะนำ “ซื้อ” FSMAR ให้ราคาเป้าหมายที่ 17.10 บาทต่อหุ้น โดยคาดว่าปี 61 กำไรเติบโต 9.8% เทียบจากปีก่อนหนุนด้วยแผนปีนี้จะเพิ่มจำนวนตู้บุญเติมอีก 20,000 ตู้ส่งผลให้สิ้นปีจะมีตู้บุญเติมเพิ่มเป็น 144,653 ตู้บวกกับแผนอัดบริการใหม่ๆและการเพิ่มความถี่ในการใช้งานเพื่อผลักดันเป้า Top up Value ปีนี้เติบโตไม่ต่ำกว่า 20% เทียบจากปีก่อน